钦定古今图书集成/明伦汇编/家范典/第075卷 > 春秋公羊传 > 《纪叔姬归酅》
## 钦定古今图书集成/明伦汇编/家范典/第075卷 > 春秋公羊传 > 《纪叔姬归酅》

《春秋》：庄公十有二年“春王三月，纪叔姬归于酅。”
《公羊传》其言归于酅何？隐之也。何隐尔？其国亡矣，徒
归于叔尔也。

〈大全〉家氏曰：“《公羊》谓‘归于酅者，归于其叔’”，叔其可归乎？盖纪之宗庙在焉，义当归也。汪氏曰：“或谓叔姬归于叔，非其所归，乱也。夫叔姬归于酅，酅乃纪五庙之所在。叔姬之归以奉祭祀，而非归于纪季也。夏侯令女之依爽，与叔姬正同，岂可亦责之依其伯乎？《春秋》书内女，惟纪叔姬、宋伯娅。录其本末甚详，非贤而得若是”乎？